Разьвітваючыся, Яна запрашае ахвочых на заўтрашнюю прагулку. Некалькі разоў на тыдзень чальцы клюбнага дому разам наведваюць тэатар, музэі, мастацкія галерэі, творчыя сустрэчы — у межах праграмы сацыяльнай адаптацыі. Яны становяцца больш самастойнымі, і прага зносін штурхае сяброў часьцей зьбірацца разам. Такія сустрэчы адбываюцца без кіраўнікоў, але самім сваім фактам сьведчаць пра эфэктыўнасьць іхнай працы. Па аўторках, серадах і пятніцах сустракаюцца каля Трох штыкоў на плошчы Перамогі і некалькі гадзін гуляюць па горадзе. Прагулкі ініцыюе Яна, яна ж абірае маршрут, адчуваючы адказнасьць, вядзе кожнага да патрэбнага прыпынку і толькі потым едзе дадому сама. Пра тое, што заўтра выходны, Яна нагадае ўвечары — «УКантакце».